Alla
Alla on slaavi päritolu naisenimi. Nime seostatakse õigeusu kirikus Püha Allaga, kes oli üks 4. sajandil gooti kuninga Athanarici kristlaste tagakiusamise aegsetest märtritest. Lätis oli 2021. aasta 30. juuni seisuga eesnimi Alla 5204 inimesel. 1. jaanuari 2018 seisuga oli Eestis eesnimi Alla 2060 naisel. Alla oli Eestis populaarsuselt 83. naisenimi.[viide?] Kõige populaarsem oli eesnimi Alla vanuserühmas 55–59, kus neid oli 10 000 elaniku kohta 35,21 ning Ida-Viru maakonnas, kus neid oli 10 000 elaniku kohta 29,8. Alla oli keskmiselt 55 aasta vanune (mediaanvanus oli 55).